Հայտարարություն (ք․ Երևան)

Մասնագիտական պաշտոնների 6-րդ ենթախմբի թափուր պաշտոնը համալրելու համար մրցույթ հայտարարելու մասին

Հայաստանի Հանրապետության ներքին գործերի նախարարությունը հայտարարում է **մրցույթ**՝ Միգրացիայի և քաղաքացիության ծառայության օտարերկրացիների իրավական կարգավիճակի որոշման վարչության կացության կարգավիճակների բաժնի մասնագետի (ծածկագիր՝ 27-3-22.4-Մ6-1) քաղաքացիական ծառայության թափուր պաշտոնը զբաղեցնելու համար և վարկանիշային ցուցակի համապատասխան համարներում գրանցված անձանց հրավիրում է հարցազրույցի, որը տեղի կունենա 2025 թվականի հունիսի 25-ին ժամը 10։00-ին Հայաստանի Հանրապետության ներքին գործերի նախարարության վարչական շենքում (Հայաստանի Հանրապետություն, ք. Երևան, Նալբանդյան 130):

Հարցազրույցին հրավիրվող անձը հարցազրույցի օրը պետք է ներկայացնի հետևյալ բնօրինակ փաստաթղթերը՝

1. Անձնագիր (ՀԾ համարանիշ)
2. Դիպլոմ (առկայության դեպքում)
3. Աշխատանքային գործունեությունը հավաստող փաստաթուղթ՝ (առկայության դեպքում)
4. Արական սեռի անձինք՝ նաև զինվորական գրքույկ կամ դրան փոխարինող ժամանակավոր զորակոչային տեղամասին կցագրման վկայական կամ համապատասխան տեղեկանք:

Հարցազրույցի փուլը **«Հարցարան»** ձևաչափով:

 Հիմնական աշխատավարձը կազմում է՝ 139.776 (մեկ հարյուր երեսունինը հազար յոթ հարյուր յոթանասունվեց) ՀՀ դրամ (ներառյալ հարկերը):

Նշված պաշտոնին հավակնող անձը պետք է լինի բարեկիրթ, պարտաճանաչ, հավասարակշռված, ունենա նախաձեռնողականություն և պատասխանատվություն ստանձնելու կարողություն:

Քաղաքացիական ծառայության նշված թափուր պաշտոնի անձնագրի էլեկտրոնային տարբերակը տեղադրված է հայտարարության հետ։

**Աշխատավայրի հասցեն՝** Հայաստանի Հանրապետություն, ք. Երևան, Դավթաշեն վարչական շրջան, Դավթաշեն 4-րդ թաղ., 17/10 շենք։

Հարցազրույցին թեկնածուի մասնակցության հաստատման վերջնաժամկետը՝ թեկնածուի էլեկտրոնային փոստի հասցեին ուղարկված ծանուցման պահից հաշվարկվող 24-րդ ժամն է, իսկ հարցազրույցի հրավիրելու համար տեղեկացնելու վերջնաժամկետի օրը՝ 2025 թվականի հունիսի 20-ը։

Անհրաժեշտ տեղեկությունների համար կարող եք զանգահարել 010-59-62-34 հեռախոսահամարով կամ ուղարկել հաղորդագրություն hrmd@mia.gov.am էլեկտրոնային փոստի հասցեին:

17 հունիսի 2025թ.